open-index/open-wikipedia-markdown huggingface dataset:
Tophace Kaawa

**Tophace Byagira Kaahwa**, (yazaalibwa nga 1 Ogw'omwenda 1974). Mukyala musomesa era munnabyabufuzi mu Uganda, era nga yaakola nga yaakiikirira eggwanga mu Japan.

Gyebuvuddeko yeeyabadde Mmemba wa Paalamenti owa Disitulikiti ya Hoima mu Paalamenti ey'ekkumi (2016–2021). Yaweerereza mu kifo kyekimu ne mu Paalamenti ey'omwenda  (2011–2016).

## Obuto bwe nookusoma kwe
Kaahwa yazaalibwa mu Disitulikiti y'eHoima, mu kitundu Ky'obugwanjuba bwa Uganda, nga 1 Ogw'omwenda gwa 1974. Yasomera ku ssomero lya Kihabwemi Primary School okutuusa lweyamala ekibiina Eky'omusanvu. Oluvannyuma yadda ku Ikoba Girls' Secondary School, era eno gyeyatuulira ebigezo bya Siniya ey'okuna era gyeyafunira ne Satifikeeti y'okumaliriza Siniya Ey'okuna.

Mu 1994, yaweebwa ekifo mu ssomero lya Bulera Core Primary Teachers' College, nga lino lisomesa basomesa ba Pulayimale era yatikkirwa mu mwaka gwa 1996, ne Satifikeeti y'obusomesa ey'eddaala ery'okusatu. Oluvannyuma yawebwa ekifo mu Ssettendekero wa Kyambogo, era eno yasoma Dipulooma mu busomesa mu mwaka gwa 2003, era oluvannyuma yafuna Diguli mu Busomesa mu mwaka gwa 2008. Mu 2013, yafuna Diguli Ey'okubiri mu Busomesa wamu nendala mu Ku pulaaninga n'okuddukanya era nga eno yagijja ku Yunivaaite ya Uganda Christian University, mu Disitulikiti y'eMukono .

## Okukola kwe
Yatandikira mu kusomesa ku ddaala lya ppulayimale era yatandikira mu ssomero lya Katereiga Primary School wamu ne St. Aloysius Primary School, era eno yasomesa okutuusa nga 1998. Mu 2005, oluvannyuma lwokufuna Dipulooma okuva ku Kyambogo University, yalondebwa ku kifo Ky'omumyuka w'omukulu w'essomero lya Bunyoro Catholic School, erisangibwa e Kigaaya. Oluvannyuma yafuuka Omukulu w'essomero lya Haibale Primary School, era eno yakolerayo okutuusa mu mwaka gwa 2006.

Okuva mu 2006 okutuusa mu  2010, yali akola omuyabi w'abasomesa ku Ttendekero lya Bulera Core Primary Teachers' College, era eno yali akola nga Omumyuka W'omukulembeze walyo mu 2008.

## Omulimu gw'ebyobufuzi
Mu 2010, yeegatta mu by'obufuzi by'eggwanga. Yeetaba era naayita mu kusunsulwamu era naawangula munne Beatrice Byenkya ezaali wansi weekibiina kya Nationa Resistance Movement mu Disitulikiti y'eHoima mu zaabakyala. Yawangula mu kalulu kaawamu era naddamu naalondebwa mu 2016.

Bweyali akola mu Paalamenti yali ku bukiiko obwenjawulo omwali akokusasula abakulu obusiimo, aka State Authorities & State Enterprises (COSACE), n'akakola ku nsonga Z'obulimi era Naakobwenkanya.

## Laba na bino

* Olukalala lw'abammemba ba Palamenti ya Uganda ey'omwenda
* Olukalala lw'abammemba ba Palamenti ya Uganda eyekkumi

## Ebijuliziddwa

## Ebibanja ebirala ku mutimbagano

* Kiiza yatandikawo noobukadde bwa Uganda kikumi okusobola okufuuka omuntu alina obuwumbi nga 18 Ogw'okusatu, 2013.
* Residents Query Refinery Plans nga 13 Ogw'okusatu, 2013.
Omuyimbi Beatrice Byenkya

**Beatrice Nyakaisiki Byenkya** Munnayuganda munnabyabufuzi nga aweereza nga Ssentebe w'Akakiiko akakulira Eby'ettaka mu Uganda. Yalondebwa ku kifo ekyo nga 18 Ogwokuna gwa 2019. Okulondebwa kuno kwalina okukakasibwa Paalamenti ya Uganda.

## Obuto bwe n'emirimu gye
Byenkya gyebuvuddeko yaweerezaako ng'omubaka omukyala akiikirira Disitulikiti y'e Hoima mu Paalamenti ya Uganda ey'omusanvu (2001–2006) era ne mu y'omunaana (2006–2011). Yafiirwa ekifo kye mu kalulu k'ekibiina kya National Resistance Movement aka 2016 era yawangulwa Mmemba wa paaalamenti Omukyala owa Disitulikiti y'e Hoima, Tophace Byagira Kaahwa. Mu Paalamenti ey'omusanvu, y'omu kwabo abatono abaagaana okukwata obukadde obutaano obwa Uganda (bukunukkiriza Ddoola za America enkumi bbiri . US$2,000 mu biseera ebyo) ezaweebwa buli Mmemba wa Paalamenti okubagulirira okukkiriza okukola ennongosereza mu Ssemateeka ku myaka gy'omukulembeze w'eggwanga wamu n'okugyawo ekkomo ku myaka egy'okufuga.

Okulondebwa kwe okukulira akakiiko akakola ku nsonga z'eby'ettaka mu Ggwanga kwajja mu kaseera nga akakiiko kaali mu katyabaga omwali emisango mu kkooti nga (a) kugoba bantu ku ttaka, (b) okugingirira ebyapa, (c) abagagga okwesenza ku ttaka, (d) n'enguzi eyitiridde. Mu 2018, Omulamuzi Catherine Bamugemereire nga ali ku kakiiko ak'ebuuzibwako ku by'ettaka yalagira okusibwa kw'abamu ku baakakiiko kano nga yava ku kulumirizibwa okwali ku kuvumaganya ebifo byabwe, wamu n'obutakola buvunaanyizibwa bwabwe n'obuli bw'enguzi.

Bweyagenda ku kakiiko kano, yasikira Baguma Isoke, eyali  Minisita W'ebyettaka mu Kkabineeti ya Uganda, era nga yeeyali Ssentebe okuva mu 2013 okutuusa  2019.

## Ebirala ebikulu
Mu 2012, omukulembeze W'eggwanga Yoweri Museveni y'amulonda okubeera ku kakiiko akakola ku nsonga ezifuga Abantu abayingira mu Ggwanga wamu n'abatuuze.

## Laba ne bino

* Paalamenti ya Uganda
* Hoima

## Ebijuliziddwaamu w'abweru wa Wikipedia

* Museveni alonda Beatrice Byenkya nga Omukulembeze Waakakiiko K'ettaka mu ggwanga omuggya

## Ebijuliziddwaamu
Betty Mpeka

**Betty Asiimwe Mpeka Tusubira**, (1 Ogwoluberyeberye 1954 – 6 Ogwomukaaga 2021; née **Betty Asiimwe Mpeka**), asinga okumanyibwa nga **Betty Mpeka**, yali Ugandan physician and public health specialist, nga mukiseera kyeyafiilamu, yali omumyuuka wa sentebbe wekibiina kya Uganda Indoor Residual Spraying Project Phase II, ku  Uganda Minisitule y'ebyobulamu, mu Kampala, ekibuga kya  East African country ekikulu.

## Obulamu bwe obw'emabega n'okusomo kwe
Mpeka yazaalibwa mu Bugwanjuba  bwa Uganda circa 1954. Pulayimale yagisomera mu somero lya bulijjo. O-Level ye yagisomera ku Maryhill High School mu kibuga kye Mbarara. Yakyuusa nadda ku  Gayaza High School mu  Disitulikiti ye Wakiso okusoma A-Level. Yyingizibwa ku Ssetendekero lya basawo e'Makerere  mu 1974, jyeyatikirwa ne Diguli mu by'eddagala n'okulongoosa .(Bachelor of Medicine and Bachelor of Surgery mu 1979. Omu ku beyasoma nabo mu somero lye'eddagala, yali Professor James Gita Hakim (14 Ogwokutaano 1954 – 25 Ogwoluberyeberye 2021), naye yaffa ekilwaddw kya COVID-19, mu Harare, Zimbabwe. Oluvanyuma, yatikirwa okuva mu Liverpool School of Tropical Medicine, ne diguli y'Obukugu mu Sayansi n'ebyobulamu (Master of Science in public health. Omu kubeyasoma nabbo mu Kkoosi eno yali Dr. [./Https://en.wikipedia.org/wiki/Ian_Clarke_(physician) Ian Clarke (physician)], eyatandikawo Clarke International University mu Uganda.

## Emirimu
Nga amaliriza diguli ye esoooka, Mpeka yatendekebwa mu ddwaaliro lya Mulago National Referral Hospital. Okutendekebwaakwe nga kuwedde, bamusigaza e'Mulago, mu Dipaatimenti y'abaana Pediatrics. Yaweerezaako nga omusawo akulira eddwaliro lya *Kasangati Health Centre IV*, ekitongole ekisomesa ekya Makerere University College of Health Sciences (MCHS).

Munkomelero ye mwaka jya 1980 Minisitule ye by'obulamu mu Uganda yamuwa omulimu, nayambuka ku daala lya commissioner we by'obulamu. Essira yaliiteeka nnyo  ku kujanjaba nokweewala malaria. Yaliko memba wa ttiimu ya Uganda eyeetaba mu *Uganda Program for Human and Holistic Development* (UPHOLD), wakati wa 2002 paka 2008. Pulogulaamu yatandikibwaawo ekitongole kya United States Agency for International Development (USAID). Okuva 2012 okutuusa okufa kwe, yaweereza nga omumyuuka wa ssentebbe wa  Uganda Indoor Residual Spraying Project Phase II.

## Ebirala eby'okumanya
Mpeka yali memeba wa Malaria Consortium esangibwa mu kibuga London(United Kingdom). Asiimibwa n'ebiwandiiko bya sayansi kumi na bitaano ebifulumiziddwa nga ekitundu ku mirimu gye ne sayansi atakolelera magobba(scientific non-profit).

## Eby'obulamu bwe
Mpeka yali maama w'abalenzi babiri n'omuwala omu.

## Laba ne

* Ian Clarke (physician)
* James Gita Hakim
* John Baptist Mukasa

## Ebijulizidwaamu

## Ebijulizidwaamu wabweeru wa Wikipediya

* Uganda seeks oxygen donations after nine doctors die in 'India-like' coronavirus surge As of 16 June 2021.
Jenifer Abaho Muheesi

**Jenifer Abaho Muheesi** mubaka wa Uganda akiikirira abakyala mu palamenti mu Disitulikiti y'e Kazo wansi w'ekibiina kya National Resistance Movement (NRM) mu Palamenti ya Uganda ey'ekkumi n'emu     

## Ebyafaayo
Jenifer yafuna Uganda certificate of Education okuva e Kibura Girls Secondary School 

## Obukuubagano
Eyali Minisita omubeezi Ow’eggwanga avunaanyizibwa ku kulondoola ebyenfuna, Molly Kamukama  yawaaba omusango ng’alemesa okusunsulwa kwa Jennifer Muheesi ku bwa NRM okukwatira bendera ku kifo ky’omubaka omukyala mu disitulikiti y’e Kazo. Ekyo kyagobwa kooti enkulu e Mbarara ku bigambibwa nti okulonda kw'akamyuufu aka National Resistance Movement kwayonoonebwa awataali bwenkanya oluvannyuma lwa Molly okuwangulwa      

## Ebikwatagana nabyo

# Omukutu gwa Palamenti ya Uganda
# Olukalala lw’abakiise mu Palamenti ya Uganda ey’ekkumi n’emu

## Ebijuliziddwa
Noeline Kisembo Basemera

**Noelina Kisembo Basemera** (yazaalibwa 27 December 1973) munnabyabufuzi, mubaka wa palamenti era addukanya emirimu.

## Ebyafaayo
Noelina Kisembo Basemera yazaalibwa nga 27 December 1973. Munnabyabufuzi mu Uganda, mubaka wa palamenti era nga ye muddukanya w'emirimu. Ye mubaka omukyala mu Disitulikiti y'e Kibaale  era mmemba w'ekibiina kya National Resistance Movement (NRM),  ekibiina ekiri mu  bukulembeze bw'ebyobufuzi mu Uganda nga kikubirizibwa Yoweri Kaguta Museveni pulezidenti wa Uganda. 

## Okusoma
Kisembo pulayimale yagitandikira mu muhorro primary school Kibale n'amaliriza ebigezo bye eby'okuva mu pulayimale mu 1987, yeewandiisa mu Naigana secondary school okusoma O'level era n'amaliriza Uganda Certificate of Education (UCE) mu 1991, oluvanyuma ne yeegatta ku st Andrea Kaahwas college hoima olw'obuyigirize bwe obwa A'level gye yamalira ebbaluwa ye eya Uganda Advanced Certificate of Education (UACE) mu 1994. Oluvannyuma yeegatta ku yunivasite y’e Makerere n’afuna diguli esooka mu mbeera z'abantu mu 1998 n’oluvannyuma n’agattako diguli ey'okubiri mu by’enkulaakulana mu 2008 

## Emirimu
Kisembo abadde mubaka Omukyala owa Palamenti owe Kibale okuva mu 2016 n’okutuusa kati.  

Yakolagana ne  ng'omumyuka wa dayirekita okuva mu 2003 okutuuka mu 2016, omukwanaganya w'eby'enjigiriza okuva mu 1999 okutuuka mu 2003 n'omuyambi w'omukwanaganya w'eby'enjigiriza okuva mu 1996 okutuuka mu 1999. 

Mu palamenti aweereza ku kakiiko akakola ku nsonga z’abantu b’omu buvanjuba bwa Afrika. Ono era mmemba mu kibiina ekigatta ababaka ba Palamenti abakyala ekya Uganda Woman Parliamentary Association (UWOPA).

## Ebijuliziddwa
Kirabo Namutebi

**Kirabo Namutebi** (yazaalibwa nga 8 Ogw'okubiri 2005) muna Uganda eyetaba mu mizaanyo gyokuwuga eyakilila Uganda mu mpaka gya Women's 50m Freestyle Heat mu mizannyo gya 2020 Olympic Games mu Tokyo. Mubiseera bya 2020 ISF World School Games mu France, yakulembera ttiimu ya Uganda  paka France.

## Obulamu bwe obw'asooka
Namutebi yazaalibwa era yakulira mu Kampala ekibuga ekikulu ekya Uganda.Asomera ku British School Kampala. Namutebi y'omwana owokubiri. Maama we, Hadija Namanda, ye yali Pulezidenti wekibiina kya Uganda Volleyball Federation. Tendo yatandika okuwugga ku myaaka musanvu.

## Emirimu gy'okuwuga
She competed in the 2019 FINA World Junior Swimming Championships in the 50 metre freestyle, where she broke the Ugandan national record with a time of 26.98. She placed 38th out of 103 in the qualifying heats and did not advance to the semifinals.

Yakiikirira Uganda mu mizaanyo gya 2020 Summer Olympics mu Tokyo, Japan, eyo gye yavigannya mu mpaka za 50 metre freestyle era nga yali omu kubakwaata bendela ya Uganda mu Parade of Nations.

## Ebitiibwa
Yetaba mu mpaka za FINA World Junior Championship in Budapest Hungary 2019, namenya likodi ya Uganda National women’s 50m freestyle .
Yettaba natte mu mpaka za  Africa Junior swimming championship 2019 mu Tunisia era nawangula emidaali jya zaabu ebbiri ne feeza. Mu Montgomery County Swim League 2019, Yamalira mu kiffo kya kubiri mu 50 freestyle era nga ali mwabo omukaaga abasooka mu 50 breaststroke and 50 Butterfly mu mpaka za All-stars event ezaakomelela emizanyo.

Mu 2013, Yaweebwa engule yomuwuzi wa USPA asinga ku myaka munaana era nawangula n'ekifo kyo'muwuzi omukyaala asinga mu USPA Uganda mu 2019.

## Ebijulizidwaamu

## Ebijulizidwaamu wabweru wa wikipediya
Rose Emma Cherukit

**Rose emma Cherukit** munayuganda munnnabyabufuzi era omubaka wa Palamenti. Akiikirira abantu ba disitulikiti y'e Kween nga omubaka omukyala owa disitulikiti mu palamenti ya Uganda . Ono mmemba wa National Resistance Movement (NRM) ekibiina ekikubirizibwa Yoweri Kaguta Museveni pulezidenti wa Uganda.     

## Emirimu
Cherukut yaliko Omubaka wa Pulezidenti (RDC) mu disitulikiti y'e Kapchorwa .    Yajja mu palamenti oluvannyuma lw’okuwangula ekifo ky’omubaka n’obululu 19,479 okusinga Chekwel Lydia eyafuna obululu 13,550.  Cherukut muwala wa muganda wa Lydia Chekwel gwe yawangula. Chekwel mufumbo eri kojja wa Cherut. 

Mu palamenti ya Uganda, Cherukut mmemba ku kakiiko akakola ku nsonga z’amateeka ne palamenti. Era mmemba ku kakiiko akavunaanyizibwa ku kubala ebitabo bya gavumenti (Local Government). 

## Okusika Omuguwa
Cherukut baamulumirizza okukozesa omukono ogw'ekyuuma eri omu ku bakuumi be bwe yali akyali Omubaka wa Pulezidenti e Kapchorwa bwe yakuba omukyala ow’emyaka 14 amasasi bweyagezaako okugumbulula abatamiivu abaali bamenya amateeka ga kafyu aga Covid 19 .  

## Ebijuliziddwa
Flavia Rwabuhoro Kabahenda

**Flavia Rwabuhoro Kabahenda** Munabyabufuzi Omunayuganda, Omukyala Omubaka wa Paalamenti akiikirira Disitulikiti ye Kyegegwa mu Paalamenti ya Uganda eye Kumineemu, mu Paalamenti ya Uganda, nga akiikirira ekibiina ky'ebyobufuzi ekya National Resistance Movement. Ye ssentebe w'akakiiko aka Paalamenti akavunaanyzibwa ku kukula ky'abantu, emirimu n'enkulakulana y'ebitundu.  Yawerezaako mu Paalamenti ya Uganda eye kumi nga omubaka omukyala eyali akiikirira Disitulikiti ye Kyengewa. Flavia yeeyali ssentebe eyatandikawo wamu n'okukwanaganya ku akakiiko ka Uganda Parliamentary Forum on Social Protection mu 2014. Flavia Rwabuhoro Kabahenda yali musaale mu kuwagira enkola y'okukendeeza obwaavu mu Uganda.

## Obulamu bwe n'okusoma kwe
Yazaalibwa nga 20 Ogwomukaaga mu 1995, Flavia Rwabuhoro Kabahenda alina Dipulooma mu Bizineensi okuva ku Yunivasite ye Makerere University Business School wamu ne Dipulooma mu By'obusomesa nadala sekondale okuva ku Yunivasite y'e Kyambogo. Alina ne Diguli mu By'okudukanya Bizineensi okuva ku Yunivasite ya  Mountains of the Moon esinganibwa e Fort Portal.

## Emirimu gye mu By'obufuzi
Flavia Rwabuhoro Kabahenda yeeyali omu ku bakyala abaasooka okubeera ba kansala nga akiikirira e gombolola lye Kyegegwa mu Kyenjojo, nga kati Disitulikiti mpya, okuva wakati wa 2002 okutuuka mu 2006. Wakati wa 1995 okutuuka mu 2001, yeeyali omuwandiisi w'abakyala ng'akiikirira esaza lya Kyaka ku kakiiko akadukanya Disituliti ye Kabarole. Awerezaako nga Omukyala omubaka wa Paalamenti owa Kyegegwa mu Paalamenti eyo mwenda, ng'era akyawereza mu Paalamenti eye kumineemu eya Uganda eggwanga ery'efuga.

## Laba ne bino

* Olukalala lwa babaka ba Paalamenti ya Uganda eye kumineemu
* Olukalala lwa babaka ba Paalamenti ya Uganda eye kumi
* Olukalala lwa babaka ba Paalamenti ya Uganda eyo mwenda 
* Ekibiina ky'ebyobufuzi ekya National Resistance Movement 

## Ebijuliziddwaamu

## Ewalala w'oyinza okubigya

* http://www.parliament.go.ug/mpdata/mps.hei?p=f&n=t&details=t&j=623&const=Woman+Representative&dist_id=109&distname=Kyegegwa
Connie Galiwango Nakayenze

**Connie Galiwango Nakayenze** (yazaalibwa nga 31 August 1967) munnabyabufuzi mu Uganda era omubaka omukyala owa Disitulikiti y'e Mbale mu Palamenti ya Uganda ey'ekkumi n'emu.    Connie yaliko omubaka mu Palamenti ya Uganda ey’omwenda.    Ali mu kibiina ekiri mu buyinza ekya National Resistance Movement .  

## Okusoma n'obulamu bwe
Mukyala mufumbo.  Connie yatuula ebigezo by'akamalirizo ebya Pulayimale (PLE) mu 1981 ku ssomero lya Gangama Primary School. Oluvannyuma yafuna satifikeeti y’abusomesa mu guleedi eky’okusatu mu 1989 okuva mu Kabwangasi Primary Teachers College ne Uganda Advanced Certificate of Education (UACE) mu 1992 okuva e Mbale Hall. Alina Dipuloma mu by’enjigiriza ebya siniya okuva mu ttendekero ly’abasomesa erya National Teachers College, Nagongera (1995). Mu 2001, Connie yaweebwa engule ya diguli esooka mu mbeera z'abantu okuva mu Islamic University mu Uganda . Kuno yazaako diguli ey'okubiri mu by’enjigiriza mu 2008 okuva mu Yunivasite y’emu. 

Connie ayagala ennyo Volleyball, Music ne Net Ball. 

## Emirimu

Connie yali musomesa mu Nabuyonga Primary School wakati wa 1989 ne 1993 nga tannaweereza ng’omusomesa mu Mbale SS (1995–2003) ne Mbale High School (2003–2011). Wakati wa 2011 ne 2016, yeegatta ku Palamenti ya Uganda ng’omubaka wa palamenti. Connie era yalondebwa ku bwa mu palamenti ya Uganda ey’ekkumi n’emu mu kulonda okwaliwo mu January wa 2021 mu Uganda. 

Mu Palamenti ya Uganda ey'ekkumi, akola nga Ssentebe w'akakiiko akavunaanyizibwa ku by'enjigiriza n'emizannyo. Okugatta ku ekyo, akola nga mmemba w’akakiiko akakola ku siriimu n’endwadde ezibwekusaako era mmemba ku kakiiko ka bizinensi. 

## Laba ne

* Disitulikiti y'e Mbale
* Olukalala lw'abakiise mu Palamenti ya Uganda ey'ekkumi n'emu .
* Olukalala lw'abakiise mu Palamenti ya Uganda ey'omwenda .
* Olukalala lw'abakiise mu Palamenti ya Uganda ey'ekkumi .

## Ebiyungo eby’ebweru

* Omukutu gwa Palamenti ya Uganda.
* https://web.archive.org/web/20210803112327/https://nrm.co.ug/staff/nakayenze-galiwango-connie/ Archived  

## Ebijuliziddwa
Juliet Bashiisha Agasha

**Juliet Bashiisha Agasha** Munnayuganda, Munnabyabufuzi aweereza mu Paalamenti ya Uganda okuva mu 2021. Agasha akiikirira Disitulikiti y'e Mitooma ng'ava mu kibiina kya National Resistance Movement.

## Emirimu gye egy'ebyobufuzi
Mu kalulu ka bonna aka 2011, Agasha y'aketabamu ngaKandideeti atalina kibiina mu Paalament ya Uganda mu kifo ky'omukyala akiikirira Disitulikiti y'e Mitooma. Agasha y'enganga Jovah Kamateeka ow'ekibiina kya National Resistance Movement. Agasha yawangulwa Kamateeka, nga yafuna obululu 19,971 ng'ate ye Kamateeka yafuna obululu 29,263. Mu kalulu k'awamu aga 2016 mu Uganda, Agasha yaddamu n'eyesimbawo nga talina kibiina era nga ali ne Kamateeka. Newankubadde Agasha yawangulwa nate, ku mulundi guno yamuwangulira watono nnyo nga yafuna obululu 32,032 okusinzira ku kwa Kamateeka obwali 37,949.

Mu kalulu ka wamu aka 2021, Agasha yaddamu n'avuganya  Kamateeka omulundi ogw'okusatu. Agasha yawangula Kamateeka mu kalulu k'ekibiina kya NRM nga yafuna obululu 25,228 ku 23,227. Ensonga enkulu eyawanguza Kamateeka gyali myaka ng'anabalonzi baali betaaga okulaba ku muntu omulala omuto okubakiikirira mu Paalamenti. Okugyako okuwangulwa kwa, Kamateeka mu kalulu k'ekibiina, yasalawo okwetaba mu kalulu k'awamu nga talina kibiina. Obuwanguzi bwa Agasha bwali mu Konsityuwensi y'Obukiikaddyo bwa Ruhinda, Kamateeka yalemererwa okukungaanya obuwagizi olwa Rebecca Kyarampe atalina kibiina, nga kino kyakutulamu obululu bwa Kamateeka mu bitundu by'eyali asuubiramu obuwanguzi. Ku nkomekerero Agasha yamala n'awangula Kamateeka ne Kyarampe mu kalulu k'abonna nga yafuna obululu 34,736 okusinzira ku Kamateeka eyafuna obululu 16,148 ne Kyarampe 13,974.

Mu kisanja kye mu Paalamenti, Agasha asiimiddwa olw'okutereza embeera y'ebyensimbi mu Disitulikiti y'e Mitooma, saako n'okulwanirira okulinyisa omutindo gw'abakyala n'abavubuka. Aweereza ku kakiiko k'eby'obugagga eby'ensibo ne ku kakiiko k'omwenkanonkano.

## Ebijuliziddwamu
Joan Acom Alobo

**Joan Acom Alobo** munnabyabufuzi Omunnayuganda aweereza mu Palamenti ya Uganda ey'ekkumi n'emu . Ono ye Mubaka Omukyala ow'ekibuga Soroti ng'ali wansi w'ekibiina ky'eby'obufuzi ekya ekya Forum for Democratic Change. Alobo akola nga omumyuka wa Ssentebe w’ekibiina kya Teso Parliamentary Group, era nga ye Ssaabawandiisi wa Forum for Democratic Change Youth League.

## Omulimu gwe mu by'obufuzi
Alobo bwe yeegatta ku Palamenti ya Uganda ey’ekkumi n’emu, yasuubiza okukwasaganya n’okukolagana n’ababaka ba Palamenti abaviira mu bibiina by’obufuzi eby’enjawulo olw’okugasa Uganda ng’alayira.     Akola ku kakiiko akavunaanyizibwa ku Sayansi, Tekinologiya n’Obuyiiya mu Palamenti ya Uganda ey’ekkumi n’emu. 

## Okukwatibwa
Alobo yasoowagana ne Poliisi ye Soroti olw’okumulemesebwa okusisinkana abatunzi b’omu katale ku bizibu abasuubuzi bye boolekagana nabyo oluvannyuma lw’okukkirizibwa okuva mu Poliisi.  Ono yakwatibwa wamu ne Anna Adeke ne bannabyabufuzi n'abalala basatu abalwanirira eby'obufuzi oluvannyuma lw’okusika omugwa ne poliisi mu Kasangati Town mu Disitulikiti y’e Wakiso nga bagezaako okutambula okugenda mu maka g’eyali yeesimbawo ku bwa pulezidenti, Kizza Besigye eyasibirwa mu makaage. 

## Laba ne

* Olukalala lw’ababaka mu Palamenti ya Uganda ey’ekkumi n’emu
* Palamenti ya Uganda
* Adeke Anna

## Ebiyungo eby’ebweru

* Omukutu gwa Palamenti ya Uganda

## Ebiwandiiko ebikozesebwa
Jamila Mayanja

**Jamila Mayanja** Munnayuganda munnabizinensi era Muyigiriza.

## Obulamu bwe obwasooka
Jamila Mayanja yazaalibwa mu 1988 mu Konge, Buziga mu famire yabaana kumi na bana. Pulayimare yagisomera ku Kitante Primary school, yatuula O-level ne A-level mu 2004 ne 2006 mu Nabisunsa Girls school. Jamila alina Diguli mu kudukanya Bizinensi/okutunda (degree in Business Administration/Marketing) okuva ku  Makerere University.

## Byafunye
Mayanja yetabba mu Young African Leaders Initiative [YALI] mu United States mu Gwomunaana 2015. Yalondebwa mu awaadi za young Achiever's awards mu kibinja kya Bizinensi ez'Obutabaganyi (Social Entrepreneurship).

## Obukugu bwe
Jamila Mayanja alina emyaaka mingi mubumanyifu bwokukola n'ebitongole ebikola amagobba n'Obutabaganyi Obwenjawulo (Social Ventures). Bweyali akyasoma diguli ye ku MUBS yaweebwa omulimu okwegata ku ttiimu entunzi emu ku bitongole by'okumukutu (SMS companies) eby'okuntiko mu Uganda eyo jyeyafunira obumanyi nga kakensa mu kutunda.

Mu 2012 yava kumulimu gwe naatandikawo ekibiina kya Smart Girls Uganda ekibiina ky'obutabaganyi ekizaamu amaanyi era ekiwanilila abawala n'abakyaala nga kiyita ntendeka okuzimba obulamu bwaabwe n'obumanyifu mubyenfuna. Smart Girls Uganda elina pulogulaamu ezizaamu amanyi entutumufu eza bawala n'abakyaala nga the Girls with tools skilling program jyebatendekera abakyaala abato  mu bikolwa ebisinga okukolebwa abasajja (male dominated non-traditional STEM skills) nga ekinonoozo ky'amasannyalaze ne ky'ekitambuzo( electrical and mechanical engineering). Paka kati nga bayita mu bawala n'ebikozesebwa bayigiriza abawala abasoba mu bikumi bisatu, bayambye okuteeka munkola kikumi mu abiri mu makolerero agaali wo era ne batandika bizinesi kkumi.

Yatandika solar recycled Smart Bag ekikwaata ku nsonga zabakyaala zonna (comprehensive menstrual hygiene kit/back packer0 ne pulogulaamu ezitegekebwa kulw'abakyala mu Uganda ezikoledwa mu matilyo wa upcycled plastic okukola obusawo obutayitamu mazzi era ne solar panel etungiddwa ku nsawo ekyaagyinga balubu ey'okujako n'okuzaako ewa abawala ekitangaala nga buzibye okusoma ebitabo byaabwe. Okutuusa kati, bagabidde abawala abato mu byaalo bya Uganda obusawo obusoba mu mitwaalo esattu.

Jamila yalikko memba wa 2015 Mandela Washington Fellowship for Young African leaders Initiative Alumni, 2021 Duke- UNICEF social innovations fellow, 2022 One young world Ambassador, Award winner Education category 2022 TIAW World of Difference Awards. Jamila kati Mutendesi w'ebintu ebyetoolodde ku bantu (human centered design Coach) ne pulogulaamu ya Aga Khan foundation schools 2030 program ne Awa 2nd winner in the innovations category. 

## Obulamu bwe
Mayanja maama w'omwaana omu.

## Ebijjulizidwaamu
Zahara Nakiyaga

**Zahara Nakiyaga**, era ne **Zahra Nakiyaga** ye beauty pageant eyesimbawo naweebwa engule y'obwa nalulungi wa Uganda mu 2015 ku myaaka abiri mu esattu. Yakikirira Uganda mu mpaka za Miss World 2015 mu Sanya, China, mu Gwekunabbiri 2015.

## Ebikwaata ku bulamu n'emisomo
Nakiyaga yazaalbwa eri Hajjati Mariam Nabwire, omukyala owawaka atakola, ne Hajji Muhammed Kiyaga, munnabizinensi, mu Disitulikitu y'eWakiso, mu  Kitundu bya Buganda ekya Uganda, circa 1992. Nga amaliriza amasomero ga Pulayimale ne Siniya, Yayingirizibwa mu Yunivasitte y'eMakerere, Yunivasitte ya Gavumenti mu Uganda esinga obukulu n'obunene. Mukissera kye yawangulilamu engule nga nalulungi wa Uganda mu mwaka gwa 2015, yali mu mwaaka gwe ogusembayo mu misomo gya undergraduate studies ku Yunivasitte. Oluvannyuma mu 2015, yatikibwa okuva mu somero lyokuzanya katemba ne firimu (School of Liberal and Performing Arts) ku Yunivasitte y'eMakerere, ne diguli mu By'enkulakulana Bachelor of Development Studies.

## 2015 Miss Uganda pageant
Nga nalulungi wa Uganda, Nakiyaga yakiikirira ensi ye mu mpaka z'obwanalulungi munsi yonna ezaategekerwa mu Sanya, China, mu Gwekunabbiri 2015.

## Laba ne

* Dora Mwima
* Leah Kalanguka
* Miss Uganda

## Ebijulizidwaamu
Sauda Kauma

**Sauda Kauma** munabyabufuzi Omunayuganda era omubaka akiikirira Disitulikiti ye Iganga mu Paalamenti ya Uganda eyekumineemu. Alina akakwate ku kibiina kyebyobufuzi ekya National Resistance Movement

## Emirimu gye egy'obyobufuzi
Sauda atuula ku kakiiko akakola ku biragiro, eddembe n'empisa mu Paalamenti ya Uganda eyekumineemu nga kano kakubirizibwa Hon. Abdu Katuntu.

## Emirimu emirala
Sauda yawa abasawo n'abajanajaba abantu ebikozesebwa nga kuno kweyateeka n'ebicupa bya gaasi we bakozesa mu kusa, mu Disitulikiti ye Iganda, wetwali mu kaseera kokulwanyisa ekirwadde kya COVID-19 mu 2021. Yasaba ne gavumenti ya Uganda okukyusa eddwaliro lya Iganga eryalimu omujuzo gw'abantu, balifuule gyebalina okusindika singa obulwadde bubeera busajuse.

Sauda abadde ayogerayo nnyo ku butabanguko mu maka nadala mu Disitulikiti y'e Iganga. Yasaba ne pulezidenti Yoweri Kaguta Museveni okubazimbira ekolero ly'ebikajjo mu Disitulikiti ye Iganga okuyamba abantu mu bitundu bya Busoga, ng'era pulezidenti yandibadde abatandikirako enkola y'enfunda okuyamaba abalimi abalina looni okuva u baanka okutuukana n'emiwendo gyebikajjo egyali gitandise okugwa.

## Laba ne bino

# Olukalala lwa babaka ba Paalamenti ya Uganda eyekumineemu
# Harriet Businge
# Paalamenti ya Uganda
# Ekibiina ky'ebyobufuzi ekya National Resistance Movement

## Ebijuliziddwaamu
Rosemary Nyakikongoro

**Rosemary Nyakikongoro** (yazaalibwa nga mu1965) munnabyabufuzi mu Uganda. Yaliko omukiise w’abakyala ataalina kibiina mu Disitulikiti y’e Sheema mu Palamenti ey’omwenda (2011-2016). Mu kulonda kwa bonna okwa 2021, yaddamu okulondebwa ng’omubaka w’abakyala mu Disitulikiti y’e Sheema, ku mulundi guno ng’ayimiridde ku tikiti ya National Resistance Movement .

## Obulamu
Rosemary Nyakikongoro yafuna diguli esooka mu by’obulamu ne diguli ey'okubiri mu by'obungi bw’abantu okuva mu yunivasite y’e Makerere . Yafuuka mulwanirizi w’abakyala ng’akola n’ekibiina ekigatta abakyala mu demokulasiya ekya Forum for Women in Democracy (FOWODE). Mu 2010 yagezaako okukiikirira ekibiina kya National Resistance Movement for Sheema District, emu ku masaza ataano mu Disitulikiti y’e Bushenyi enkadde eyaakaweebwa ekitiibwa kya disitulikiti. Oluvannyuma lw’okusalawo kwa kkooti enkulu okusazaamu okwesimbawo kwe mu kibiina kya National Resistance Movement, Nyakikongoro yesombawo era n’alondebwa, ku myaaka 46, nga talina kibiina mu Disitulikiti y’e Sheema mu kulonda kwa bonna okwa 2011. 

Mu lukiiko olwatuula mu July 2011 nga lukubirizibwa mukoomukulembeze w'eggwanga, Janet Museveni, ababaka ba NRM abakyala baalonda Nyakikongoro okusinga omubakaOmukyala ow'omu Disitulikiti y’e Ibanda Margaret Kiboijana okubeera omubaka wa Uganda Women Parliamentary Association (UWOPA) eyakakasibwa NRM. Ababaka b’oludda oluvuganya gavumenti balumiriza Museveni okugezaako okwawula abakyala mu nnyiriri z’ebibiina by’obufuzi ne bateesa Betty Amongi ku kifo kino.  Okusinziira ku mawulire agamu, Pulezidenti Museveni ne mukyala we baali baagala Kobijiana okusinga Nyakikongoro abeere ssentebe wa UWOPA, olwo abamu ku beesigwa mu URM ne basalawo okulonda Amongi. 

Mu 2015 Nyakikongoro yawangulwa Jacklet Atuhaire mu kalulu k'akamyuufu aka NRM . Nga yesimbyewo talina kibiina, era yawangulwa Atuhaire mu kulonda kwa bonna okwa 2016.  Yafuna omulimu nga mmemba w’akakiiko akavunaanyizibwa ku kitongole ekiramuzi (JSC). 

Nyakikongoro yaddamu okuvuganya mu kibiina kya NRM okubeera Omubaka w’abakyala mu Disitulikiti y’e Sheema mu September 2020, n’afuna obululu 41,134 (41.7%) n’asinga Atuhaire ali mu kifo ekyo, eyafuna obululu 37,865 (38.4%).  Mu kulonda kwa bonna okwa 2021, yalondebwa ku Palamenti ey'ekkumi n'emu . 

## Ebiwandiiko ebikozesebwa
Ruth Doreen Mutebe

**Ruth Doreen Mutebe** Munnayuganda obumubazzi w'ebitabo, munnabizinensi, era akwasaganya ensonga z'abakungu, aweereza nga sentebe w'akakiiko akavunaanyizibwa ku mbalirira y'omunda(Internal Audit) ku Umeme Limited, ekitongole ekisinga obunene mu Uganda.

## Ebimukwaatako n'emisomo
Yazaalibwa mu Uganda, circa 1976. Siniya ye yagisomera ku Tororo Girls School . Diguli ye eyasooka, ey'Okudukanya Bizinensi, yagifunila ku Yunivasitte y'eMakerere, Yunivasitte ya Gavumenti ya Uganda esinga obukulu n'obunene. Eyo yagigobereza n'okufuna satifikeeti nga omubazi w'ebitabo nembalira wa Gavumenti akakasiddwa (Certified Public Accountant), okuva mu kitongole ky'ababazi beebitabo abakakasidwa mu Uganda (Institute of Certified Public Accountants of Uganda.

Diguli ye gyeyassooka okwongelako, ey'Obukugu mu Sayansi w'Empuliziganya za Tekinoloogiya (Master of Science in Information Technology, yamuweebwa essomero lya Wharton School of Business, mu Philadelphia, Pennsylvania, mu United States. Diguli ye eyokubiri gye yaddamu okwongerako, ey'Obukugu mu Sayansi wa Kompyuta yamuweebwa Yunivasitte ya Uganda Technology and Management University, Yunivasiite y'obwa nanyinni.

## Emirimu
Mu 2003, yaweebwa omulimu nga omusomesa ku Multitech Business School, esangibwa ku senta yaabwe ey'okusomesa mu Soroti, nga aweereza mu busobozi obwo paka mu Gwekumineebiri  2005. Yakola nga siniya w'embalirira ne  *Kisaka and Company CPA*, ekitongole kyabulijjo eky'ebuzibwaako mu by'embalira  n'okudukanya ebitu. Mu mwaaka gumu, okuva mu Gwokubiri 2006 paka mu Gwokuna 2007, yaweereza nga sentebe w'akakiiko ke by'enfuna  mu kitongole kya Excel Insurance Company Limited, okuva ku kitebbe kyaabwe ekikulu mu Kampala, Ekibuga kya Uganda ekikulu.

Mu mweezi Ogusooka 2008, Mutebe yaweebwa omulimu gwa sentebe w'akakiiko k'omunda akakola kubyenbalirira mu Finance Trust Bank, banka y'abasuubuzi (a retail commercial bank), nga aweereza mu busobozi obwa paka mu Gwomusavu 2016. Nga amaliriza okukola nga sentebe w'akakiiko k'embalira y'omunda ku Barclays Bank of Uganda, mu mwaaka gumu n'ekitundu, yaweebwa omulimu mukifo kyalimu kati mu Gwomusanvu 2018.

## Ebirala eby'okumanya
Mutebe ye mumyuuka wa Pulezidenti wa *Institute of Internal Auditors Uganda*, era wamu aweereza ng'omumyuuka wa Pulezidenti wa Institute of Certified Public Accountants of Uganda (ICPAU), omukyaala eyasooka okuweereza ku kifo kino, okuva ICPAU bweyatandikibwaawo mu mwaka gwa 1992.

## Laba ne

* Florence Nsubuga
* Florence Mawejje
* Marie Solome Nassiwa
* Anne Muraya

## Ebijulizidwaamu

## Ebijuliziddwaamu wabweru wa wikipediya

* Website of Umeme Limited
* IIARF CBOK 2015: Regional Reflections for Africa
Rose Obinga

**Rose Obinga** munnayuganda nga munabyabufuzi era mmemba wa palamenti . Yalondebwa mu ofiisi ng'omubaka omukyala okukiikirira disitulikiti y'e Terego mu kulonda kwawamu mu Uganda okwa 2021 . 

Mmemba w’ekibiina ekiri mu buyinza ekya National Resistance Movement . 

## Laba ne

* Olukalala lw’abakiise mu Palamenti ya Uganda ey’ekkumi n’emu
* Disitulikiti y’e Terego
* Ekibiina ky’eggwanga eky’okuziyiza
* Palamenti ya Uganda.
* Omubaka wa Palamenti.

## Ebiwandiiko ebikozeddwa


## Ebiwandiiko eby'ebweru wa Wikipediya ebikozeseddwa

* Omukutu gwa Palamenti ya Uganda.
Joyce Kavuma

**Joyce Kavuma**, Munnayuganda owebyamateeka era omulamuzi ku Kooti ya Uganda. Pulezidenti Yoweri Museveni yeyamuyingiza ku kooti eyo, nga 8 omwezi Ogwokubiri 2018.

## Ebimukwatako n'emisomo
Joyce Kavuma yazaalibwa nga 18 Ogwomwenda mu mwaka gwa 1974. Nga amaliriza okusomera pulayimale mu masomero ga bulijjo, Yayingizibwa ku Mount Saint Mary's College Namagunga, eyo gyeyafunira emisomo gye ejya O-Level and A-Level .

Bamutikira okuva ku Faculty of yeby'amateeka eya Yunivasitte y'eMakerere, Yunivasitte ya Gavumenti esinga obukulu n'obunene mu Uganda, ne diguli yamateeka, mu mwaka gwa 1997. Omwaaka ogwaddako, Bamutikila a Dipulooma mu kuteeka mukola amateeka(Diploma in Legal Practice) eyava mu Law Development Centre mu Kampala, ekibuga kya Uganda ekikulu. Alina diguli y'Obukugu mu byamateeka, ekwaata enyo ku International Business, eyamuweebwa Uganda Christian University, mu Mukono. Ela alina diguli y'obukugu mu kudukanya (Master's degree in  Management), gyeyafuna okuva mu Uganda Management Institute, mu Kampala.

## Emirimu
Kavuma yatandika emirimu gye mu mwaka gwa 1999, nga offiisa wa mateeka mu ya office the Legal Aid Clinic eri ku Law Development Center. Omwaaka ogwaddako, yalondebwa nga Magistrate Grade One, era nebamukwaasa kkooti ya Buganda Road, mu Kampala.

Bamutambuza okwetooloola egwanga, nga awereza mu Mubende, ne Mukono. Mu mwaka gwa2005, yalondebwa nga omumyuka wokulusegere owa 
omugenzi Laeticia Mukasa Kikonyogo (1940 - 2017), mukiseera ekyo eyali Omumyuuka wa ssabalamuzi wa Uganda, eyaweereza mukifo ekyo okutuusa mu mwaka gwa 2008.

Mu mwaka gwa 2008, Yalinyisibwa eddaala ku kifo kya  chief magistrate era nakyuusibwa okuda ku kkooti ye Makindye Chief Magistrates Court, jyeyaweereza okutuusa mu mwaka gwa 2011. Okuva eyo, Yakolela ku Kkkoti y'Entebbe Chief Magistrates Court wakati wa 2012 ne 2014.

Yalondebwa okukola nga omumyuuka wa Registrar, ku Kkkoti enkulu ejjulilwaamu eya Uganda Court of Appeal mu mwaka gwa 2015 era ebissera bingi bamuteekanga ku kooti ye Nakawa Chief Magistrates Court. In 2016 she was appointed acting assistant registrar Mediation, in the Commercial Division of the High Court.

Mu Gwokubiri 2018, Justice Joyce Kavuma yalondebwa ku kkooti enkulu eya Uganda, omu ku balumuzi ekumi abalondebwa ku kkooti eyo olunaku olwo. Mu Gwokusatu 2018, Bamuza ku Mbarara Circuit of the High Court.

## Laba ne

* Monica Mugenyi
* Olive Kazaarwe Mukwaya
* Ministry of Justice and Constitutional Affairs (Uganda)

## Ebijulizidwaamu

## Ebijulizidwaamu wabweru wa Wikipediya

* Focusing On Museveni's 14 Judges, What Is Good & Bad About Them nga 9 Ogwokubiri 2018.
Grace Nakibaala

**Grace Nakibala** (yazaalibwa mu mwaka gwa 1990) Munnayuganda omutandisi eyatandikaw ekitongole kya PedalTap company. Emisomo gye egya Siniya ye yagisomera ku Gayaza High School  oluvannyuma neyegatta ku tendekero lya College of Engineering Design Art and Technology (CEDAT) ku Yunivasitte y'eMakerere okukola Diguli ya Sayanis mu by'Obuzimbi (Architecture).

## Obulamu bwe
Grace Nakibala mukulembeze wa ttiimu ya PedalTap innovation, eri hands-free, foot-operated water-dispensing device eyakolebwa okukakanya ensaanya ye ndwadde ezisaasanibwa obuwuka bwa bakitiiriya, vayirasi ne fungi eza infectious disease era n'okukereza amazzi. Era ye mutandisi wa "EpiTent", ezimbe ekyenkalakalira ekikozesebwa mu humanitarian emergencies.

## Byafunye ne bye bamutikidde
Grace Nakibala  awangudde engule eziwelako era yakiikirila  PedalTap mu Next Einstein Forum Global Gathering mu 2018

* Team lead PedalTap Innovation
* Winner of Africa Innovation Challenge in 2017
* Winner of the Johnson and Johnson award in March 2017

## Ebijulizidwaamu
Abigaba Cuthbert Mirembe

**Abigaba Cuthbert Mirembe** yazaalibwa nga 24 Ogwokutaano 1975. Munnayuganda munnabyabufuzi era yinginiya. Yaakiikirira essaza lya Kibale, mu Disitulikiti ye Kamwenge mu Palamenti ya Uganda. Yalondebwa ku tikiti ya National Resistance Movement mu 2017.

Mu Palamenti eyekkumineemu, aweereza ku kakiiko akavunaanyizibwa ku by'enjigiriza N'emizannyo.

## Obuto bwe n'okusoma kwe
Abigaba Cuthbert Mirembe yazaalibwa nga 24 Ogwokutaano 1975 eri Charles Mirembe ne mukyala we Mu Disitulikiti y'e Kabale. Taata we yali musomesa, ng'ate maama we yali mukyala w'awaka.

## Ebijuliziddwa
Molly Musiime Asiimwe

**Molly Musiime Asiimwe** munnabyabufuzi Munnayuganda era nga Mubaka Omukyala owa Palamenti. Yalondebwa okukiikirira abakyala mu Palamenti ab'omu Disitulikiti y’e Rwampara mu kulonda kwa bonna okwa 2021 mu Uganda.  

Ono mmemba w’ekibiina ky’ebyobufuzi ekiri mu buyinza ekya National Resistance Movement .    

Mu palamenti ey’ekkumi n’emu, aweereza ku kakiiko ak’ebyenjigiriza n’emizannyo. 

## Laba ne

* Olukalala lw’abakiise mu Palamenti ya Uganda ey’ekkumi n’emu
* Ekibiina ky’eggwanga eky’okuziyiza
* Palamenti ya Uganda .
* Omubaka wa Palamenti.
* Disitulikiti y'e Rwempara .

## Ebijuliziddwa

## Ebiwandiiko eby'ebweru wa Wikipedia ebijuliziddwa

* Omukutu gwa Palamenti ya Uganda.
Prossy Akampurira

**Prossy Akampurira Mbabazi (** yazaalibwa 8 December 1987) munnabyabufuzi mu Uganda era Mubaka Omukyala mu palamenti. Mu 2016, yalondebwa ng’omubaka omukyala owa disitulikiti y’e Rubanda, n’addamu n'alondebwa ekisanja eky’okubiri mu ofiisi mu kulonda kwa Uganda okwa 2021 .   

Mmemba w’ekibiina ky’eby'obufuzi ekiri mu buyinza ekya National Resistance Movement .     

## Okusoma
Yamaliriza emisomo gye egya pulayimale mu 2000 ku Rubaga Girls primary school, Mu 2004 Prossy yamaliriza emisomo gye egya Uganda Certificate of Education (UCE) egya siniya eya wansi mu ssomero lya St Mary's secondary school. Yamaliriza siniya ey’oku ntikko emanyiddwa nga Uganda Advanced Certification of Education (UACE) mu 2007 ku ssomero lya Hana Mixed Secondary school. Mu 2013,Yatikkirwa mu yunivasite y’e Makerere n’afuna diguli esooka mu by’enjigiriza mu Kampala . 

## Obuvunaanyizibwa obulala

## Laba ne

* Palamenti ya Uganda .
* Omubaka wa Palamenti.
* Ekibiina ky'eggwanga eky'okuziyiza .
* Olukalala lw'abakiise mu Palamenti ya Uganda ey'ekkumi n'emu .
* Olukalala lw'abakiise mu Palamenti ya Uganda ey'ekkumi .
* Disitulikiti y'e Rubanda .
*

## Ebijjulizidwa

## Ebiyungo eby’ebweru

* Omukutu gwa Palamenti ya Uganda.
Santa Okot

**Santa Okot** mun'abyabufuzi mun'ayuganda, mulwanirizi w’abakyala era musomesa akola nga Member of Parliament akiikilira Pader District ( Aruu North ) mu Palamenti ya Uganda ey’ekkumi n’emu(2021-2026) nga yegatta ku kibiina kya People’s Progressive Party mu by'obufuzi.   Santa ye mubaka mu Palamenti ey'ekkumi n'emu yeka ava mu kibiina kya People's Progressive Party .  Era yaliko omubaka wa Palamenti ya Uganda ey'omusanvu mu 2001, ng'omubaka Omukyala owa Pader disitulikiti ng’akiikirira abantu ba Arua wansi w’ekibiina kya National Resistance Movement .   Mu 2006, yavuganya ku ky'omubaka bwa Palamenti kyokka n’awangulwa.  Amanyiddwa nnyo olw’okunenyanga gavumenti nga'kozesa emikutu gy’emutimbagano okugeza ng’ekkomo ku bisanja bya pulezidenti biggyibwawo okusobola okuvunaana abakulembeze ba gavumenti. 

## Okusoma
Alina diguli eyookubiri mu by'enjigiriza . 

## Emirimu
Santa alina obukugu mu busomesa. Mulwanirizi w’abakyala n’abaana.  Santa yakolako ng'omutendesi mu mateeka mu African Leadership Institute. Mu kiseera kino ye mumyuka w'omuwandiisi ow'ekibiina kya People's Progressive Party . Era ye Certified Peace Builder era Omuteesa.  Mu PPP, Ms Okot ye ssentebe wa liigi y’abakyala ekiikirira ekitundu ky’omumambuka ga Yuganda. 

## Obuvunaanyizibwa obulala
Yali muteesa ku nzikiriziganya wakati wa gavumenti ya Yuganda ne LRA, Abayeekera abamanyibwa okuwamba, okukoppa n’okutta obukadde n’obukadde bwa Bannayuganda okuva mu bitundu by'omumambuka ga Uganda.    

## Laba ne

* Olukalala lw’abakiise mu Palamenti ya Uganda ey’ekkumi n’emu
* Olukalala lw’abakiise mu Palamenti ya Uganda ey’omusanvu
* Beatrice Atim Anywar nga bwe kiri
* Joseph Kony
* Disitulikiti y’e Pader
* Palamenti ya Uganda
* Omubaka wa Palamenti
* Ekibiina ky’eggwanga eky’okuziyiza
* People's Progressive Party

## Ebiyungo eby’ebweru

* `Omukutu gwa Palamenti ya Uganda.
* Santa Okot ku mukutu gwa Linkedin
* Santa Okot ku mukutu gwa Twitter
* Santa Okot ku mukutu gwa Facebook.

## Ebijjuliziddwa
Margaret Lamwaka

**Margaret Lamwaka Odwar** nga batera kumuyita **Margaret Lamwaka**), oba **Margaret Odwar**, yazaalibwa nga 23 Ogwekumineebiri mu 1969, nga munabyabufuzi Omunayuganda, awereza nga Omubaka wa Paalamenti eyaliko era n'alondebwa mu kifo ekyo eky'okubeera Omukyala akiikirira Konsitituweensi ya Disitulikiti ya Kitgum mu Paalamenti ya Uganda eye kumu okuva mu 2016 okutuuka mu 2021.

## Obulamu bwe n'okusoma kwe
Yazaalibwa mu Disitulikiti ye Kitgum mu bitundu bya Acholi mu Bukiika Ddyo bwa Uganda, nga 23 Ogwekumineebiri mu 1969. Yatuula P7 gyeyafunira ebaluwa eraga nti yasoma pulayimale okuva ku Koch Goma Central Primary School. Mu 1986, Yafuna satifikeeti ye eya S6 okuva ku Wanyange Girls' Secondary School erisinganibwa mu Disitulikiti ye Jinja.

Yagenda kutendekero lya  Alero Primary Teachers College gyeyafunira Satifikeeti y'okubeera Omusomesa ku mutendera Ogw'okusatu, wamu ne Dipulooma mu kusomesa pulayimale okuva kutendekero lya National Teachers College erisinganibwa e Unyama.

Mu 2006, yafuna Diguli mu kusomesa, gyeyagobereza ne Diguli Ey'okubiri mu Busomesa,Enteekateeka n'okudukanya  emirimu, nga zombi yazigya ku Uganda Christian University e Mukono.

## Emirimu gye nga tanaba kwenyigira mu byabufuzi
Okuva mu 1989 okutuuka mu 2015, Margaret Lamwaka yasomesa mu masomero ga pulayimale mu bitundu bya Uganda eby'enjawulo. Yatandika nga omusomesa ow'omutendera ogw'okusatu ku Gulu Public Primary School, mu 1989,  n'alinyisibwa okutuuka ku mutendera ogusooka kusomero lya Pandwong Primary School, in 2015.

## Emirimu gye nga munabyabufuzi
Mu 2016, Margaret Lamwaka yavuganya ku ky'omubaka omukyala eyali agenda okukiikirira Disitulikiti ye Kitgum mu Paalamenti, ng'ali ku tikiti y'ekibiina kya National Resistance Movement. Yawangula era nga yaddamu n'alondebwa nga omubaka omukyala eyali mukifo kino akiikirira Disitulikiti ye Kitgum.

Mu Paalamenti eye kumi, ye mubaka w'obukiiko obw'emirundu ebbiri okuli; 

(a) akakiiko akavunaanyizibwa ku by'amateeka the committee on rules, okukuuma abantu wamu n'empisa 

(b) akakiiko ku by'enjigiriza n'eby'emizannyo.

## Laba ne bino

* Beatrice Atim Anywar
* Okello Oryem

## Ebijuliziddwaamu
Margaret Lamwaka Odwar

**Margaret Lamwaka Odwar** (née **Margaret Lamwaka** ), era **Margaret Odwar**, (yazaalibwa 23 Ogw'ekkumi n'ebiri 1969), munnabyabufuzi Munnayuganda nga [omubaka Omukyala akiikirira [Kitgum (disitulikit)|ekitundu Disitulikiti ye Kitgum mu Palamenti ya Uganda ey'ekkumi (2016 okutuuka 2021). 

## Gyenvudde n'Okusoma
Yazaalibwa mu Disitulikiti y’e Kitgum, mu kitundu kya Acholi, mu :en:Northern_Region,_Uganda eky’omumambuka ga Uganda, nga 23 Ogw'ekkumi n'ebiri 1969. Satifikeeti eya pulayimale yagifunnira ku ssomero erya Koch Goma Central Primary School. Mu 1986, yafuna satifikeeti ye eya eddaala erisooka okuva mu Wanyange Girls’ Secondary School, mu Disitulikiti y’e Jinja]] . 

Yagenda mu Alero Primary Teachers College n'afuna Dipuloma mu by’enjigiriza ebya pulayimale, okuva mu National Teachers College, Unyama. 

Mu 2006, yaweebwa diguli esooka ey'obusomesa, oluvannyuma lw’emyaka esatu n’aweebwa diguli ey'okubiri mu by'obusomesa okuteekerateekra n'okubuddukanya, zombi okuva mu Uganda Christian University, e Mukono . 

## Emirimu nga tanagenda mu by'obufuzi
Okuva mu 1989 okutuuka mu 2015, Margaret Lamwaka yasomesa mu masomero ga pulayimale mu bitundu bya Uganda eby'enjawulo. Ye yatandika ng’omusomesa owa guleedi ey'okusatu mu ssomero lya Gulu Public Primary School, mu 1989, n’alinnya ku guleedi 1 era n’afuuka omukulu w’essomero lya Pandwong Primary School, mu 2015. 

## Omulimu gw’eby'obufuzi
Mu 2016, Margaret Lamwaka yavuganya ku ky’omubaka omukyala mu Disitulikiti y’e Kitgum, ku tikiti y’ekibiina ky’eby'obufuzi ekya National Resistance Movement ekiri mu buyinza.  Yawangula era ye mubaka Omukyala owa Palamenti mu Disitulikiti y’e Kitgum.  

Mu palamenti ey’ekkumi, mmemba ku bukiiko bwa palamenti bubiri; (a) akakiiko akakola ku mateeka, enkizo n’empisa ne (b) akakiiko akakola ku by’enjigiriza n’emizannyo. 

## Laba ne

* Beatrice Atim Anywar nga bwe kiri
* Okello Oryem

## Ebijuliziddwa
Loyce Biira Bwambale

**Loyce Biira Bwambale** yali mmemba mu Paalamenti etaba amawanga ga Africa ng'ava mu Uganda.

Abaddeko omusomesa, era y'aweerezaako nga Omumyuka wa Minisita ow'ekikula ky'abantu okuva mu 1992 okutuusa mu 1994 era nga mmemba mu Kakiiko ka Uganda akakulu okuva mu 1996 okutuusa mu 2001.

Yaweerezaako nga Ssabaminisita w'obwakabaka bwa Rwenzururu era Omubaka mu Paalamenti akiikirira Disitulikiti y'e Kaseseokuva mu 1989 okutuusa 2006 nga tannaba kwegatta ku Bwakabaka bwe Rwenzururu ng'omumyuka wa Katikkiro mu 2010.

## Emisomo gye
Loyce Biira Bwambale yazalibwa mu Disitulikiti y'e Kasese mu Buggwanjuba bwa Uganda mu 1952. Pulayimale ye yagimalira ku Bwera Primary School, mu Bwera mu 1967. Mu 1968 okutuusa mu 1971, yasomera ku Kyebambe Girls Secondary School okuva mu S1 - S4. Okuva mu 1972 okutuusa 1974, yasomera ku Nabumali High School mu S5 ne S6.

Okuva mu 1974 okutuusa mu 1977, yasomera ku Makerere University, gye yafunira Diguli ye mu bimera n'ebisolo eya BSC [Botany & Zoology] (ebitiibwa) ne Dipuloma mu busomesa (first Class).

## Laba na bino

* Olukalala lw'aba mmemba ba Paalamenti etaba ensi za Africa

## Ebijuliziddwamu

## Ebijuliziddwamu eby'ebweru wa Wikipediya

* Kasese Administration (Web Archive)
Violet Kajubiri

Dr. **Violet Kajubiri Froelich** (yazaalibwa mu 1949) Munnayuganda mubazi w'amateeka era mwannyina wa Pulezidenti wa Uganda Yoweri Museveni ne Gen. Salim Saleh.

## Obuto bwe n'emisomo gye
Olunaku lwennyini lw'eyazaalibwa terumanyikiddwa wabula omwaka gwa tegerebwa okuva mu Katabo ka akalongosebwamu aka, Sowing the Mustard Seed (ku lupapula 3), Pulezidenti Yoweri Museveni mwagambira nti Kajubiri yazaalibwa mu 1949. Mu myak gy'ensanvu, yafuna Diguli ne Dipuloma egoberera mu  Busomesa nga yakuguka mu ssomo lya biology ne chemistry okuva ku Makerere University.Yakolerako ku Yunivasite y'e Makerere ng'omuyambi ow'enjawulo mu dipaatimenti y'ebisolo era kyali mu kiseera ekyo lw'eyafuna sikaala okuva mu Germany ng'eno yasomera ku Hohenheim University mu Diguli ye ey'okubiri ne PhD mu ssomo ly'ebisolo.

## Emirimu gye
Yaweerezaako nga akulembera kilaabu ezikuuma ebisolo by'omunsiko mu Uganda. Yalondebwa okubeera mmemba ku kakiiko k'ebyenjigiriza aka Education Service Commission mu 2010. Wakati wa 2008 ne 2009, Kajubiri yakola nga ey'ebuuzibwako ku by'enjigiriza n'enkulakulana mu  state of Lower Saxony (Germany). Mu 2001 okutuusa 2004, Kajubiri yali yebuuzibwako ku nsonga za Protestant Development Aid mu Germany.

## Ebimukwatako eby'omunda
Mu kitabo kya, My Life's Journey, ekya Janet Museveni, agamba Kajubiri mufumbo eri omusajja enzalwa y'e Germany Hilmar Froelich era abagalana bano balina abaana bana.

## Ebijuliziddwamu